南北離散家族重聚

南北離散家族重聚係一項由大韓民國、朝鮮民主主義人民共和國政府聯手舉辦嘅活動，俾分散喺兩國嘅屋企重逢。第一次活動喺1985年舉行，之後到2000年先再搞。到到2018年4月，南北離散家族重聚活動總共搞咗20次，超過2.2萬人參加。由於兩國關係多變，所以南北離散家族重聚能否進行，被視為朝鮮半島關係嘅指標。

史 
二次大戰結束後無耐，朝鮮半島分裂成兩個國家。1950年，隨著韓戰爆發，大量家庭分散兩地。由於兩國敵對，分離異地嘅親人無法通訊。1971年，大韓民國紅十字會協助分離兩國嘅屋企互通消息同重聚，為南北離散家族重聚活動立下契機。1985年，兩國商議之後同意，喺嗰年9月20至23號，分別喺漢城同平壤舉行家族重聚活動。不過，隨著兩國關係發生變化，呢項活動一直暫緩。2000年，韓國總統金大中推行陽光政策，家族重聚活動重新展開。此後，呢項活動隨著南北關係時好時壞而斷斷續續舉行。2018年4月，南北韓首腦會談，兩國同意再度舉辦家族重聚活動。

歷次南北離散家族重聚一覽 

離散家族故鄉訪問團﹕1985年9月20號-9月23號
 第1次離散家族重聚﹕2000年8月15號-8月16號
 第2次離散家族重聚﹕2000年11月30號-12月2號
 第3次離散家族重聚﹕2001年2月26號-2月28號
 第4次離散家族重聚﹕2002年4月28號-5月3號
 第5次離散家族重聚﹕2002年9月13號-9月18號
 第6次離散家族重聚﹕2003年2月20號-2月25號
 第7次離散家族重聚﹕2003年6月27號-7月2號
 第8次離散家族重聚﹕2003年9月20號-9月25號
 第9次離散家族重聚﹕2004年3月29號-4月3號
 第10次離散家族重聚﹕2004年7月11號-7月16號
 第11次離散家族重聚﹕2005年8月26號-8月31號
 第12次離散家族重聚﹕2005年11月5號-11月10號
 第13次離散家族重聚﹕2006年3月20號-3月25號
 第14次離散家族重聚﹕2006年6月19號-6月30號
 第15次離散家族重聚﹕2007年5月9號-5月14號
 第16次離散家族重聚﹕2007年10月17號-10月22號
 第17次離散家族重聚﹕2009年9月26號-10月1號
 第18次離散家族重聚﹕2010年10月30號-11月5號
 第19次離散家族重聚﹕2014年2月20號-2月25號
 第20次離散家族重聚﹕2015年10月20號-10月26號

視像會面重聚一覽 

第1次視像會面重聚﹕2005年8月15號
 第2次視像會面重聚﹕2005年11月24號-11月25號
 第3次視像會面重聚﹕2005年12月8號-12月9號
 第4次視像會面重聚﹕2007年2月27號-2月28號
 第5次視像會面重聚﹕2007年3月27號-3月30號
 第6次視像會面重聚﹕2007年8月13號-8月15號
 第7次視像會面重聚﹕2007年11月14號-11月15號

北韓
南韓